钦定古今图书集成/理学汇编/文学典/第084卷 > 赵孟坚
## 钦定古今图书集成/理学汇编/文学典/第084卷 > 赵孟坚

按《齐东野语》：“诸王孙赵孟坚，字子固，号彝斋，居嘉禾
之广。陈修雅博识，善笔札，工诗文，酷嗜法书，多藏三
代以来金石名迹，遇其会意时，虽倾囊易之不靳也。
又善作梅竹，往往得迯禅之妙，于山水为尤奇，时人
珍之。襟度潇爽，有六朝诸贤风气，时比之米南宫，而
子固亦自以为不嫌也。东西薄游，必挟所有以自随”，
一舟横陈，仅留一席，为偃息之地，随意左右取之，抚
摩吟讽，至忘寝食，所至识不识望之而知为米家书
画船也。庚申岁，客辇下，会菖蒲节，余偕一时好事者
邀子固各携所藏，买舟湖上，相与评赏。饮酣，子固脱
帽以酒，晞发箕踞，歌《离骚》，旁若无人。薄暮入西泠，掠
孤山，舣櫂茂树间，指林麓最幽处，瞪目绝叫曰：“此真
洪谷子、董北苑得意笔也。”邻舟数十皆惊骇绝叹，以
为真谪仙人。异时萧千岩之妖，滚得白石旧藏，五字
不损本禊叙，后归之俞寿翁家。子固复从寿翁善价
得之，甚喜，乘舟夜汎而归。至霅之昇山，风作舟覆，幸
值支港，行李衣衾皆渰溺无馀，子固方被湿衣，立浅
水中，手持《禊帖》示人曰：“《兰亭》在此，馀不足介意也。”因
题八言于卷首云：“性命可轻，至宝是保。”盖其酷嗜雅
尚，出于天性如此。后终于提辖左帑，身后有严陵之
命，其帖后归之帨生堂，今复出人间矣。噫！近世求好
事博雅如子固者，岂可得哉！

按《乐郊私语》：“赵子固，宋宗室也。入本朝不乐仕进，隐
居州之广陈镇。时载以一舟，舟中琹书尊杓毕具，往
往泊蓼汀苇岸，看夕阳赋晓月为事。尝到县，县令宣
城梅黻到船谒公，公飞棹而去，梅伫立岸上，言曰：‘昔
人所谓名可闻而身不可见，殆谓先生欤’？公从弟子
昂自苕中来访公，闭门不纳。夫人劝之，始令从后门”
入，坐定，第问：“弁山笠泽近来佳否？”子昂云：“佳。”公曰：“弟
奈《山泽》佳何？”子昂惭退。公便令苍头濯其坐具，盖恶
其作宾朝家也。

按《浙江通志》：“孟坚，字子固，海盐人。宝庆二年进士。历
官集英殿修撰，知严州，发廪赈赡，全活民五万馀户。
孟坚修雅博识，善笔札，工诗文。宋亡入元，不仕，隐居
广陈。时载一舟，中置琹书尊杓，泊蓼汀苇岸，以看夕
阳赋晓月为事。酷嗜法书，遇三代已来金石名迹，倾
家易之不靳。年九十七岁卒。”